Maurice Strong

Maurice Strong (1929 m. balandžio 29 d. – 2015 m. lapkričio 27 d.) – kanadiečių verslininkas, Jungtinių Tautų darbuotojas, aplinkosaugininkas. Jis laikomas moderniojo aplinkosaugos judėjimo pradininku ir vienu iš didžiausių aplinkosaugos idėjų populiarintųjų tarptautiniu mastu.Ted Munn. Encyclopedia of Global Environmental Change. Wiley, 2001, Vol.4, p. 406

 Biografija 

Maurice Strong gimė Kanados Manitobos provincijoje. Kadangi užaugo vargingoje šeimoje, mokykloje mokėsi trumpai ir anksti pradėjo dirbti. Iš pradžių Arktyje veiklą vykdžiusioje Hudson's Bay kompanijoje. Vėliau trumpai Jungtinių Tautų organizacijos sekretoriate, tačiau poziciją greitai paliko ir perėjo į privatų energetikos sektorių, vadovavo įvairioms kompanijoms.John Barry, E. Gene Frankland. International Encyclopedia of Environmental Politics. Routledge, 2014, p. 434

1970 m. sugrįžo į JTO, dvejus metus buvo Jungtinių Tautų Žmogaus aplinkos konferencijos generaliniu sekretoriumi. 1973 m. tapo pirmuoju Jungtinių Tautų Aplinkos apsaugos programos direktoriumi. 1976 m. vėl paliko JTO ir dvejus metus vadovavo naftos kompanijai Petro-Canada. 1983–1987 m. buvo Brundtland komisijos nariu. 1985 m. – JTO generalinio sekretoriaus pavaduotoju. 1992 m. vėl vadovavo didžiajai JTO aplinkosaugos konferencijai – Žemės susitikimui. Prieš pasitraukdamas iš aktyvios veiklos, Maurice Strong taip pat ėjo Pasaulio Banko prezidento vyresniojo patarėjo pareigas.Peter Dauvergne. The A to Z of Environmentalism. Scarecrow Press, 2009, p. 167

Už gyvenimo pasiekimus Maurice Strong yra gavęs garbės daktaro laipsnius iš 41 universiteto Kanadoje, JAV, Europoje.Ted Munn. Encyclopedia of Global Environmental Change. Wiley, 2001, Vol.4, p. 406

 Šaltiniai 

Kategorija:Kanados asmenybės
Kategorija:Aplinkosaugininkai
Kategorija:Jungtinės Tautos